Čosi sa nemení. Od roku 1990 objavujeme nové vydavateľstvá a nové knihy. ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Začiatkom februára v roku 1990 sa plánoval v Bratislave koncert ale nie len taký obyčajný. Bolo vymyslené, že sa na ňom budú predávať knihy, s ktorými sa vtedy roztrhlo vrece – hlavne v Prahe. Po štyridsiatich rokoch, mohlo v Československu už tri mesiace vychádzať čokoľvek. Tak pár týpkov donieslo takéto knihy na koncert, ktorý organizovali. Koncert bol 19.2.1990, vraj bol skvelý, a knihy sa predali ešte skôr než začal. A to bol začiatok Artfora – nezávislej kultúrnej organizácie pre nové umenie (tak to bolo uvedené na plagáte).
## U nás v kníhkupectve
Sme tu už 36! rokov. Najskôr sme boli v dome, ktorý už zbúrali a potom sme sa presťahovali na roh tichej Kozej a pokojnej Panenskej, z ktorých sa vďaka novým kamarátom z okolia stáva milá a veselá štvrť. No a tak sme tu. Furt. Za tie roky sme sa rozšírili do podzemia, boli sme priekopníkmi v prijímaní platobných kariet, vydávali sme „noviny“ o knihách Inforum, z ktorých sa stali noviny Čo čítať? a portál Medziknihami, vymysleli sme si e-shop. Zakladali sme nové kníhkupectvá, ktoré sa osamostatnili, odhŕňali sme sneh, keď ho napadlo priveľa a máme už aj klimatizáciu. Stále sa čosi mení nielen u nás v kníhkupectve, ale aj v okolí a vo svete. No stále sme tu. Čosi sa nemení. Od roku 1990 objavujeme nové vydavateľstvá a nové knihy. Vyberáme si aké knihy budeme v kníhkupectve mať a ako o nich budeme hovoriť. Sme v tom úplne slobodní. Také sme my kníhkupectvo. Stále nás to baví a budeme to robiť, kým budeme vládať a kým k nám budete chodiť. Vládzeme a vy k nám chodíte, tak poďme ďalej.
Pozývame vás na malú oslavu. 19. 2. 2026 budeme v kníhkupectve až do 21:36 aby sme si užili viac času s vami a vy viac času medzi knihami. O 18:00 zahrá Lucia Piussi (Živé kvety & Terrible 2s), ktorá tiež kedysi v Artfore pracovala, akustický sólo koncert. A keď si v tento deň v kníhkupectve kúpite aspoň jednu knihu, dostanete od nás dar v podobe knihy z vydavateľstva Artforum. Tak diky, že ste a príďte k nám. Nielen 19.2., ale ktorýkoľvek deň. Alebo príďte aj 19.2. na tú našu každoročnú malú oslavu a potom príďte aj inokedy. Sme tu. Stále. Pre vás. Vďaka vám.
Tešíme sa na vás u nás v kníhkupectve.
❤️ Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.